ข้อบังคับสภาทนายความข้อบังคับสภาทนายความว่าด้วยการขึ้นทะเบียนทนายความผู้ทำคำรับรองลายมือชื่อและเอกสารพ.ศ. ๒๕๕๑ อาศัยอำนาจตามความในมาตรา๒๗ (๓) และด้วยความเห็นชอบของสภานายกพิเศษแห่งสภาทนายความ มาตรา ๒๘แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความได้ออกข้อบังคับว่าด้วยการขึ้นทะเบียนทนายความผู้ทำคำรับรองลายมือชื่อและเอกสารไว้ดังต่อไปนี้ข้อ๑ ข้อบังคับนี้เรียกว่า ข้อบังคับ ว่าด้วยการขึ้นทะเบียนทนายความผู้ทำคำรับรองลายมือชื่อและเอกสารพ.ศ. ๒๕๕๑ข้อ๒[๑]ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ การขอขึ้นทะเบียนทนายความผู้ทำคำรับรองลายมือชื่อและเอกสารให้ยื่นคำขอตามแบบที่สภาทนายความกำหนดโดยผู้ยื่นคำขอต้องชำระค่าธรรมเนียมไม่เกินอัตราที่กำหนดไว้ท้ายข้อบังคับนี้ข้อ๔ การขอขึ้นทะเบียนเป็นทนายความผู้ทำคำรับรองลายมือชื่อและเอกสารผู้ขอจะต้องมีคุณสมบัติ ดังต่อไปนี้(๑)เป็นผู้ประกอบวิชาชีพทนายความ(๒)ผ่านการอบรมหลักสูตรการรับรองลายมือชื่อและเอกสารตามระเบียบและหลักเกณฑ์ที่สภาทนายความกำหนด(๓)ไม่อยู่ระหว่างถูกลงโทษฐานประพฤติผิดมรรยาททนายความ ตามมาตรา ๕๒ (๒)(๔)ไม่เป็นผู้มีความประพฤติเสื่อมเสียหรือบกพร่องในศีลธรรมอันดีและไม่เป็นผู้กระทำการใดซึ่งแสดงให้เห็นว่าไม่น่าไว้วางใจในความซื่อสัตย์สุจริตข้อ๕ เมื่อได้รับคำขอขึ้นทะเบียนแล้วหากผู้ยื่นคำขอมีคุณสมบัติถูกต้องตามข้อ ๔ ให้สภาทนายความรับขึ้นทะเบียนและออกหนังสือรับรองพร้อมหมายเลขทะเบียนและตราประทับให้แก่ผู้ยื่นคำขอโดยเร็วในกรณีที่สภาทนายความไม่รับขึ้นทะเบียนให้แก่ผู้ยื่นคำขอต้องแสดงเหตุผลของการไม่รับขึ้นทะเบียนโดยชัดแจ้ง ในกรณีเช่นนี้ผู้ยื่นคำขอมีสิทธิ์อุทธรณ์การไม่รับขึ้นทะเบียนต่อสภานายกพิเศษแห่งสภาทนายความภายในกำหนด๓๐ วัน นับจากวันที่ได้รับแจ้งคำสั่งไม่รับขึ้นทะเบียนจากสภาทนายความคำสั่งของสภานายกพิเศษแห่งสภาทนายความให้เป็นที่สุดข้อ๖ หนังสือรับรองการขึ้นทะเบียนให้มีอายุ๒ ปี นับตั้งแต่วันที่ออกการต่ออายุหนังสือรับรองการขึ้นทะเบียนให้ยื่นคำขอตามแบบที่สภาทนายความกำหนด โดยผู้ยื่นคำขอต้องชำระค่าธรรมเนียมไม่เกินอัตราที่กำหนดไว้ท้ายข้อบังคับนี้ภายใต้บังคับข้อ๔ ทนายความที่ประสงค์จะขอต่ออายุหนังสือรับรองการขึ้นทะเบียนให้ยื่นคำขอภายใน ๙๐วัน ก่อนวันสิ้นอายุข้อ๗ ในกรณีที่หนังสือรับรองหรือตราประทับสูญหาย หรือชำรุดเสียหายในสาระสำคัญ ให้ทนายความยื่นคำขอรับใบแทนหรือตราประทับแทนตามแบบที่สภาทนายความกำหนดภายใน๓๐ วันนับแต่วันที่ทราบการสูญหายหรือชำรุดเสียหาย ทั้งนี้ให้ชำระค่าธรรมเนียมไม่เกินอัตราที่กำหนดไว้ท้ายข้อบังคับนี้ข้อ๘ ทนายความที่ได้รับการขึ้นทะเบียนให้เป็นทนายความผู้ทำคำรับรองลายมือชื่อและเอกสารหากมีการเปลี่ยนแปลงข้อมูลทางทะเบียนจากที่แจ้งไว้เดิมจะต้องยื่นคำขอแจ้งเปลี่ยนแปลงข้อมูลตามแบบที่สภาทนายความกำหนดภายใน ๑๕ วันนับตั้งแต่วันที่มีการเปลี่ยนแปลงเกิดขึ้น ทั้งนี้ ให้ชำระค่าธรรมเนียมไม่เกินอัตราที่กำหนดไว้ท้ายข้อบังคับนี้ข้อ๙ หนังสือรับรองการขึ้นทะเบียนและตราประทับให้เป็นไปตามที่สภาทนายความกำหนดข้อ๑๐ ให้สภาทนายความมีคำสั่งให้ทนายความที่ได้รับการขึ้นทะเบียนพ้นจากการเป็นทนายความผู้ทำคำรับรองลายมือชื่อและเอกสารในกรณีดังต่อไปนี้(๑)ขาดคุณสมบัติตามข้อ ๔(๒)ขาดต่ออายุหนังสือรับรอง(๓)ทำการรับรองลายมือชื่อและเอกสารหรือคำรับรองใดอันเป็นเท็จข้อ๑๑ ทนายความที่พ้นจากการเป็นทนายความผู้ทำคำรับรองลายมือชื่อและเอกสารตามข้อ๑๐ มีสิทธิ์อุทธรณ์คำสั่งของสภาทนายความต่อสภานายกพิเศษแห่งสภาทนายความภายในกำหนด๓๐ วันนับจากวันที่ได้รับแจ้งคำสั่งจากสภาทนายความคำสั่งของสภานายกพิเศษแห่งสภาทนายความให้เป็นที่สุดข้อ๑๒ ให้สภาทนายความกำหนดค่าธรรมเนียมเกี่ยวกับการขอขึ้นทะเบียนเป็นทนายความผู้ทำคำรับรองลายมือชื่อและเอกสารไม่เกินอัตราที่กำหนดไว้ท้ายข้อบังคับนี้ประกาศ ณ วันที่ ๒๘กรกฎาคม พ.ศ. ๒๕๕๑เดชอุดม ไกรฤทธิ์นายกสภาทนายความ[เอกสารแนบท้าย]๑.อัตราค่าธรรมเนียมการขึ้นทะเบียนทนายความผู้ทำคำรับรองลายมือชื่อและเอกสาร(ดูข้อมูลจากภาพกฎหมาย)มณฑิตา/ผู้จัดทำ๓ พฤศจิกายน ๒๕๕๓นฤดล/ผู้ตรวจ๑๓ มกราคม ๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๓ ง/หน้า ๗๕/๘ มกราคม ๒๕๕๒